আইপিএল থেকে অবসরের ঘোষণা অশ্বিনের, নতুন যাত্রা শুরুর ইঙ্গিত

ওয়েব ডেস্ক: গণেশ চতুর্থীর দিন বড় ঘোষণা করলেন ভারতের সর্বকালের অন্যতম সেরা স্পিনার রবিচন্দ্রন অশ্বিন (Ravichandran Ashwin)। ভারতীয় স্পিনার রবিচন্দ্রন অশ্বিন আইপিএল (Ravichandran Ashwin IPL Retirement) থেকে অবসর ঘোষণা করলেন। দীর্ঘ আইপিএল ক্যারিয়ারের শেষ সরশুমে তিনি খেলেছেন চেন্নাই সুপার কিংসের হয়ে। টুইটে অশ্বিন লিখেছেন, আইপিএলে তাঁর অধ্যায় শেষ হলেও বিশ্বজুড়ে লিগে খেলার নতুন যাত্রা শুরু হচ্ছে। সম্ভবত, বিভিন্ন ঘরোয়া ফ্রাঞ্চাইজি লিগে নিজের অভিযান চালিয়ে যেতে পারেন তিনি।

গত বছরই আন্তর্জাতিক ক্রিকেট থেকে অবসর নিয়েছেন অশ্বিন। এবার আইপিএলকেও বিদায় জানালেন রবিচন্দ্রন অশ্বিন। বুধবার গণেশ চতুর্থীর বিশেষ দিনটাকেই অশ্বিন অবসরের জন্য বেছে নিলেন।বুধবার সকালে সোশাল মিডিয়ায় পোস্ট করে জানান যে, আইপিএল থেকেও সরে দাঁড়াচ্ছেন তিনি। আইপিএল কর্তৃপক্ষ ও বিসিসিআইকেও ধন্যবাদ জানিয়েছেন তিনি। আইপিএলের অন্যতম সেরা স্পিনার লিখেছেন, ‘আজ একটা বিশেষ দিন। আজ একটা বিশেষ যাত্রা শুরু করা যাক। সবাই বলে, প্রতিটি শেষের একটা শুরু থাকে। আইপিএল ক্রিকেটার হিসেবে আমার সময় এখানেই ফুরিয়ে এল। কিন্তু বিভিন্ন লিগে আমার অভিযান আজ থেকে শুরু হল। আমি যে সব ফ্র্যাঞ্চাইজিতে খেলেছি, দারুণ স্মৃতি তৈরি হয়েছে, তাদের ধন্যবাদ জানাতে চাই। মাকে এত কিছু দেওয়ার জন্য ধন্যবাদ IPL এবং BCCI-কে। এখন আমি মুখিয়ে আছি সামনে যা আসছে, সেটাকে উপভোগ করার জন্য এবং সর্বোচ্চটা দেওয়ার জন্য।

আরও পড়ুন:রুদ্ধশ্বাস ম্যাচে লিভারপুলকে জেতাল ১৬ বছর বয়সি ফরোয়ার্ড!

৩৮ বছর বয়সি এই অফস্পিনার ২০০৯ সালে CSK-র হয়ে আইপিএল-এ ডেবিউ করেছিলেন। দীর্ঘ কেরিয়ারে তিনি একাধিক ফ্র্যাঞ্চাইজির হয়ে ২২১টি ম্যাচ খেলেছেন এবং নিয়েছেন ১৮৭টি উইকেট। ২০১০ ও ২০১১ সালে CSK-র IPL জয়ের ক্ষেত্রে তিনি ছিলেন গুরুত্বপূর্ণ সদস্য। ওই দুই মরশুমে যথাক্রমে ১৩ ও ২০ উইকেট নিয়েছিলেন তিনি। পরে রাইজিং পুনে সুপার জায়ান্টস, কিংস ১১ পাঞ্জাব, দিল্লি ক্যাপিটালস ও রাজস্থান রয়্যালসে খেলেছেন। গত মরশুমে ফের ৯.৭৫ কোটি টাকায় চেন্নাই সুপার কিংসে ফিরে এসেছিলেন।

অন্য খবর দেখুন